open-index/open-wikipedia-markdown huggingface dataset:
Monophylla

***Monophylla*** er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.

## Utseende
Små (3-4 millimeter), avlange, tett hårete, mørke maurbiller. Slekten kjennes særlig på at antennenes ytterste ledd er svært utvidet, flere ganger så langt som resten av antennen og rundt halve kroppslengden.

## Levevis
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter. De er gjerne knyttet til gamle eiketrær.

## Utbredelse
Slekten er vidt utbredt i Nord-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Gnag- og maurbiller, Cleroidea
***** Familien maurbiller, Cleridae
****** Underfamilien glansmaurbiller, Tillinae Leach, 1815
******* Slekten ***Monophylla*** Spinola, 1841
******** *[[Monophylla californica]]* (Fall, 1901)
******** *[[Monophylla cinctipennis]]* Chevrolat, 1874
******** *[[Monophylla pallipes]]* Schaeffer, 1908
******** *[[Monophylla terminata]]* (Say, 1835)

## Referanser




## Eksterne lenker
*
NM i halvmaraton 2023

**Norgesmesterskapet i halvmaraton 2023** ble arrangert i Skien 21. mai 2023 som en del av Byløpet. Arrangører var Herkules IF og Gjerpen IF.

## Resultater menn

## Resultater kvinner

## Se også
* NM i maraton 2023
* NM i friidrett 2023

## Referanser


## Kilder
* Byløpet med NM halvmaraton 2023
Natalis

***Natalis*** er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel borebiller.

## Utseende
Middelsstore, slanke, fint hårete, blanke, brunlige maurbiller. 

## Levevis
Både larver og voksne biller er rovdyr, men de voksne kan også finnes på blomster der de spiser pollen. Noen er å regne som nyttedyr da de angriper borebiller som kan gjøre stor skade på treverk.

## Utbredelse
Slekten er utbredt i det sørlige Sør-Amerika (Argentina, Chile).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Gnag- og maurbiller, Cleroidea
***** Familien maurbiller, Cleridae
****** Underfamilien maurbiller (Clerinae) Latreille, 1802
******* Slekten  ***Natalis*** Laporte de Castelnau, 1836
******** *[[Natalis laplacei]]* Laporte de Castelnau, 1836
******** *[[Natalis similis]]* Solervicens, 1976
******** *[[Natalis wagneri]]* Lesne, 1911

## Referanser




## Eksterne lenker
* Bilde av ''Natalis laplacei''

*
Horten kino

**Horten kino** er en kino som ligger i Horten sentrum og driftes av Nordisk Film Kino. Kinoen er et moderne 4 sals kinosenter hvor alle salene har tilbakelenende stoler fra Skeie med flaskeholder og god benplass. Til sammen har kinoen 529 seter. 

Bygningen er tegnet av Kristofer Lange.

## Saler
Alle salene er bygget etter THX standard og har et moderne lydanlegg.

### Antall seter i salene

* **Sal 1**: 248 seter
* **Sal 2**: 66 seter
* **Sal 3**: 89 seter
* **Sal 4**: 126 seter

## Referanser
F.lux

**f.lux** er et dataprogram som justerer fargetemperaturen på skjermen etter når på dagen klokka er. Målet med dette er å hjelpe mot astenopi og ujevn døgnrytme.

## Referanser


## Eksterne lenker
* 
*
Halden kino

**Halden kino** er et kinohus som ligger på Skofabrikken i Halden kommune. Kinoen åpnet i november 2021 og driftes av Nordisk Film Kino. Bygget har totalt 3 kinosaler.

## Kinosaler

## Historie
Halden kino holdte tidligere til i et annet lokale og under navnet Alladin kino. Kinoen var også den første i Norge som begynte med salg av popcorn.

## Referanser
Arendal kino

**Arendal kino** er en kino i Arendal sentrum som eies av KinoSør. 

Kinoen ble opprinnelig bygd i 1938 i funkis-stil, men i 1993 ble bygget modernisert til et flerkinoanlegg med 4 saler, mens stilen ble bevart.

## Referanser
Johnny Bjerke

**Johnny Bjerke** (1948–2008) var en norsk bryter som representerte Sportsklubben av 1909.

Han vant fire NM-gull, seks NM-sølv og to NM-bronse i perioden 1967–1979.

## Medaljer i norske mesterskap

## Kilder
* Profil hos Norges Bryteforbund.
Walfred Solberg

**Walfred Solberg** (1895–1979) var en norsk bryter som representerte TIL National.

Han vant fire NM-gull, ett NM-sølv og en NM-bronse i perioden 1917–1931.

## Medaljer i norske mesterskap

## Kilder
* Profil hos Norges Bryteforbund.
Juan Sebastian Aak

**Juan Sebastian Aak** (født 1997) er en norsk bryter som representerer Kolbotn IL.

Han vant fem NM-gull, to NM-sølv og to NM-bronse i perioden 2013–2025.

## Medaljer i norske mesterskap

## Kilder
* Profil hos Norges Bryteforbund.
Hønefoss kino

**Hønefoss kino** er et kinosenter midt i Hønefoss sentrum som driftes av Nordisk Film Kino. Kinoen har tre saler som rommer 343 seter totalt.

## Referanser
Asker kino

**Asker kino** er et eldre kinobygg som ligger i Asker kulturhus og driftes av Nordisk Film Kino. Bygget ble ferdig høsten 2004 og Nordisk Film Kino overtok 1. juni 2005. Kinohuset består av fem saler og ligger midt i Asker sentrum.

## Referanser
Kristiansand kino

**Kristiansand kino** er en kino i Kristiansand som eies av KinoSør. Kinobygget har totalt 7 saler og var den første kinoen i Nord-Europa med Atmos lyd (39 + 2 kanaler), 4K projektor og HFR (High Frame Rate) i sal 1. HFR også i sal 2 og 3.

## Referanser
Farsund kino

**Farsund kino** er en kino i Farsund kommune som eies av KinoSør. Kinobygget består av to saler med til sammen 233 seter.

## Referanser
Kristiansund kino

**Kristiansund kino** er en kino i Kristiansund sentrum som består av to saler. Kinobygget stod ferdig renovert i desember 2010 og driftes av Nordisk Film Kino. Totalt består kinoen av 389 seter som er fordelt på de to salene.

## Referanser
Verdal kino

**Verdal kino** er en kino som ligger i Verdal og driftes av Nordisk Film Kino. Kinobygget ligger i samme bygg som Verdal bibliotek og består av 2 saler. Kinoen var ny i 2003 og har til sammen 260 seter.

## Referanser
KinoSør

**KinoSør AS** er en aktør som drifter kinoer i Kristiansand, Arendal og Farsund.

Selskapet har til sammen 13 saler og 1826 seterog eies av Kristiansand Kino Holding AS og Nordisk Film Kino. Kristiansand Kino Holding AS eies 100% av Kristiansand kommune og Nordisk Film Kino eies 100% av Egmont.

## Referanser
Jørgen Peter Jørgensen

**Jørgen Peter Jørgensen** (1850–1914) var en norsk forretningsmann og lokalpolitiker. Han var ordfører i Mandal i 1900 og igjen fra 1902 til 1904 for partiet Høyre.

## Politiske verv
I tillegg til periodene som ordfører var Jørgensen også en stund formann i skolestyret. I 1894 kom han for første gang inn i bystyret og ble straks valgt inn i formannskapet. Han ble varaordfører, og etter ordfører Jens Krafts død i 1899 ble han ordfører ut år 1900. Han var også ordfører i perioden 1902-1904.

## Forretningsvirksomhet
Jørgen Peter Jørgensen var samlagsbestyrer fra 1882. Jørgensen kjøpte Mandal Telefonselskap i 1908, med sentralbord hjemme. I folketellingen fra 1910 er han beskrevet som «(t)elefoneier og samlagsbestyrer». "Samlagsbestyrer" refererer til hans viksomhet i Mandal Brændevinssamlag. Han var dampskipsekspeditør på bryggen i Mandal, og betjente billetter og lasting til skipene DS «Lyngdal» og DS «Lindesnes», som begge gikk i rutetrafikk langs kysten.

## Familie
Han var gift med lærerinnen Dorothea Winther Johnsen; ekteparet fikk fem barn.

## Referanser
Amar Bokhari

**Amar Bokhari** (født 1976) er en norsk sosial entreprenør og tidligere bistandsarbeider. Bokhari er daglig leder i Bokhari AS, og styreleder i Stiftelsen LAMS, en norsk stiftelse som er opprettet for å bidra til å videreføre og drifte LAMS-skolen i Pakistan.

Gjennom sitt arbeid og virke har Bokhari bidratt til å sikre trygge og anstendige arbeidsplasser til over 400 håndverkere ved tekstilveveriet i Pakistan (Norpak International). For dette mottok han i 2022 Jo Nesbø og Harry Hole Stiftelsens pris *[[En ålright fyr]]*.

## Bakgrunn og oppvekst
Bokhari ble født i London i Storbritannia, 12. august 1976, med norskfødt mor og pakistanskfødt far. Han er bror av statsviteren og politikeren Laila Bokhari (1974–2025). Oppveksten var både på Lillehammer og i Islamabad. Han tok en bachelorgrad ved University of Kent og en mastergrad ved London School of Economics and Political Science. I 2022 tok han en MBA ved Norges Handelshøyskole. Fra 2001 til 2003 jobbet Bokhari for Unicef i Islamabad, fra 2003 til 2004 for Flyktningerådet i Oslo, fra 2004 til 2016 for FNs utviklingsprogram (UNDP) i Bonn, New York, og Øst-Jerusalem, og fra 2016 til 2019 som utenlandssjef for Redd Barna i Oslo, før han i 2019 gikk for fullt inn i rollen som daglig leder i Bokhari AS.  

## Referanser
Richard Lineback

**Richard Lineback** (født 4. februar 1954) er en amerikansk skuespiller som har spilt i en rekke actionfilmer.

## Filmografi
* **' (1980)
* **' (1981)
* *[[Friday the 13th: A New Beginning]]* (1985)
* **' (1986)
* **' (1987)
* **' (1987)
* ''[[Speed]]'' (1994)
* ''[[Natural Born Killers]]'' (1994)
* **' (1995)
* *[[Twister]]* (1996)
* **' (1996)
* ''[[Sjakalen (1997)]]
* **' (2003)

## Referanser


## Eksterne lenker
*
MS «Ronja Nordic»

**MS «Ronja Nordic»** er en norsk brønnbåt bygget ved Aas Mekaniske Verksted som byggenummer 182 i 2008. Skipet ble overlevert til Sølvtrans som det tiende Aas Mekaniske Verksted leverte til rederiet. MS «Ronja Nordic» har en lengde på 57,07 meter, og en bredde på 12,00 meter. 

Skipet var spesielt bygd for fisketransport i Skottland, der kravene om blant annet lukket transport var strengere enn i Norge i 2008. MS «Ronja Nordic» har en lastekapasitet på rundt 1000 m³, rundt 135 tonn fisk.

## Referanser


## Eksterne lenker

* 
*
Sigrid Aas (fotballspiller)

**Sigrid Kristina Reidun Aas** (født 10. februar 1997) er en svensk fotballspiller.

Aas kommer fra Lund i Sverige, og har svensk mor og norsk far.

## Karriere
Hun spilte for LB07 i Sverige frem til 2016. Deretter tok hun college-utdanning ved University of the Pacific i California, og spilte collegefotball for universitetets lag Pacific Tigers fra høsten 2016 og ut vårsemesteret 2019.

Sommeren 2022 signerte hun for Arna-Bjørnar i Toppserien.

## Referanser


## Eksterne lenker
*
Indrek Toome

**Indrek Toome** (1943–2023) var en estisk politiker. Han var blant kommunistlederne som støttet perestrojkapolitikken og slik bidrog til at kommunistpartiet tolererte den estiske uavhengighetsbevegelsen.

Han utdannet seg til elektroingeniør og steg deretter raskt i gradene i Komsomol og Estlands kommunistiske parti.

Toome ble medlem av Det øverste sovjet i Den estiske sosialistiske sovjetrepublikk i 1972, og i november 1988 ble han sovjetrepublikkens regjeringssjef. På samme tid vedtok Det øverste sovjet at de ville hevde større estisk selvråderett. Toome medvirket til at sovjetlederen Mikhail Gorbatsjov erstattet Karl Vaino med den reforminnstilte Vaino Väljas som førstesekretær i Estlands kommunistiske parti.

I mars 1990 erklærte Det øverste sovjet begynnelsen på en overgangsperiode til estisk selvstendighet, og Toome overlot makten til en overgangsregjering ledet av Edgar Savisaar. Toome fortsatte som medlem av Det øverste sovjet, nå Det øverste råd, frem til de første frie valgene i det uavhengige Estland i 1992.

Toome gikk så til næringslivet og ble partner i et eiendomsforetak.

## Referanser
Andrea Anderdal

**Andrea Anderdal** (født 1996) er en norsk fotballspiller som spiller for Hønefoss.

## Referanser


## Eksterne lenker

*
Epic (andre betydninger)

**Epic** eller **EPIC** kan vise til:
*Epic Games, et amerikansk selskap som jobber med spillutvikling.
*Epic Records, et amerikansk plateselskap
*Epic Systems, et amerikansk selskap som leverer programvare til helsevesenet
**[[Epic – skogens hemmelige rike]]*, (originaltittel *Epic*), en amerikansk animasjonsfilm fra 2013
*''Epic'' (Borknagar-album), Borknagars sjette studioalbum, utgitt i 2004
German Colony

**Den tyske koloni i Jerusalem**, **German Colony in Jerusalem** er et nabolag i Jerusalem. Den begynte som en koloni etablert av tyske tempelriddere i 1873. Den ble anlagt i Valley of Rephaim på veien til Betlehem, ved siden av Den greske koloni. 

Hovedgaten er Emek Refaim Street. Elven Rephaim renner gjennom dalen, som også er kjent som «White Valley».

## Eksterne lenker
*  the German Colony in Jerusalem fra nettsiden *Jerusalem webshots*
Mea Shearim

**Me'a She'arim**, hebraisk: מאה שערים  er et nabolag i Jerusalem. 

Nabolaget Me'a She'arim ble grunnlagt i 1874 av medlemmer av den gamle Yishuv ledet av rabbi Meir Auerbach, og dets befolkning betår hovedsakelig av ultraortodokse harediske jøder.

Bydelen er nordvest for Gamlebyen. Områdets byplanarkitekt var en selvlært i faget, den sørtyske evangeliske misjonær Conrad Schick. 
## Litteratur
* Amos Elon: *Jerusalem, Innenansichten einer Spiegelstadt*. Rowohlt, Reinbek 1992, ISBN 3-499-12652-4.
* Ute Frings, Rolly Rosen: *Israel und Palästina*. Rowohlt, Reinbek 1998, ISBN 3-499-60406-X.
* Amos Schliack, Henryk M. Broder: *Die Juden von Mea Shearim*. Ellert & Richter Verlag, 1999, ISBN 3-89234-765-4.
Musrara

**Musrara** er det arabiske navn på et nabolag i Jerusalem; den offisielle hebraiske betegnelsen er Bezeichnung **Morasha** (מורשה). Det grenser til Gamlebyen i Jerusalem, rådhuset, Det russiske kvarter og det ultraortodokse jødiske nabolaget Me'a She'arim.

## Historie
Området ble grunnlagt mot slutten av 1800-tallet av velhavende arabiske kristne som ville komme seg unna tettheten i Gamlebyen. Under den arabisk-israelske krig av 1947–49 havnet den opp israelsk side. Militære tiltak tvang den daværende befolkning til å forlate sine hjem. Etter krigen fikk de ikke vende tilbake.

Boligene i Musrara fikk nye beboere ved at jødiske innvandrere (hjemvandrere, aliyah) fra Nord-Afrika kom. Musrara ble ett av de områdene de til tilordnet boliger. Tett ved var grensen til Jordan, og ble hyppig utsatt for angrep av skarpskyttere. Situasjonen vedvar slik fren til Seksdagerskrigen, da Jerusalem i 1967 ble *de facto* forent av israelerne

I nabolaget ligger Musrara kunshøyskole (også kjen som *Naggar School of Photography*).

## Eksterne lenker

* Das Aufbegehren der afrikanischen Einwanderer

## Referanser
The Gunsaulus Mystery

***The Gunsaulus Mystery*** er en amerikansk stumfilm fra 1921, regissert av Oscar Micheaux.

## Handling
Liket av Myrtle Gunsaulus, en ung afroamerikansk kvinne, blir oppdaget i kjelleren under en fabrikk i New York City. Arthur Gilpin, den afroamerikanske vaktmesteren som oppdaget liket, blir snart arrestert og siktet for å ha myrdet Myrtle. Arthurs søster Ida May (spilt av Evelyn Preer) kontakter sin tidligere kjæreste, advokaten Sidney Wyeth (spilt av Lawrence Chenault) for å be ham om å forsvare Gilpin under rettssaken.

I løpet av rettssaken omdirigerer Wyeth anklagene for drapet bort fra Gilpin til Anthony Brisbane, en hvit mann med en tidligere historie med seksuelle avvik. Gilpin blir etter hvert frikjent, samtidig som Brisbane blir avslørt som den virkelige gjerningspersonen.

## Skuespillere
* Evelyn Preer
* Lawrence Chenault
* Dick Abrams
* Louis De Bulger
* Mabel Young
* Eddie Brown
* Hattie Christian

## Referanser


## Eksterne lenker
*
Habit (1921)

***Habit*** er en amerikansk stumfilm fra 1921, regissert av Edwin Carewe.

## Handling
Irene Fletcher, den bortskjemte datteren til en millionær på Long Island som nå er på randen av konkurs, har to friere. Den ene av dem er en arkitekt ved navn John Marshall, og den andre er den velstående klesdesigneren Charles Munson.

Irene forakter farens bønner om at hun burde å slutte å kjøpe så mange kostbare klær, og heller leve mer beskjedent. Faren hans ønsker også at hun burde gifte seg med Charles Munson, bare i håp om å få tilgang til alle pengene hans.

## Skuespillere
* Mildred Harris som Irene Fletcher
* W. E. Lawrence som John Marshall
* Ethel Grey Terry som Mary Chartres
* Walter McGrail som Charles Munson
* Emmett King som Richard Fletcher

## Referanser


## Eksterne lenker
*
Ein Karem

**Ein Karem** eller **Ein Kerem**, **En Kerem**, **Ain Karim** (hebraisk עַיִן כרֶם), er en landsby fra antikkens tid i Jerusalem-området som nå er en nabolag i det sørvestre Jerusalem. Den ble avfolket under den arabisk-israelske krig av 1948, nærmere bestemt den 16. juli 1948.

Her ble ifølge kristen tradisjon Johannes Døperen født; med dette er stedet et kristens pilegrimsmål.
## Historie
Foranledningen for at stedet ble befolket, var en vannkilde. Arkeologiske funn påviser bebyggelse siden bronsealderen. Det er sannsynlig at det dreier seg om det sted som i det gamle testamente navngis som **Bet Kerem** (Jeremias; 6,1; Nehemja, 3,14).

Bibelen beretter i Lukasevangeliet at Maria etter engelens budskap i Nasaret i Galilea dro av sted og skyndte seg opp i fjellbygdene, til den byen i Juda hvor Sakarja bodde (Lukas 1,39-40), for å besøke ham og hans svangre hustru Elisabet. Den tyske pilegrimen Theodosius forteller (i 530, i verket *[[De situ terrae sanctae]]*) at stedet der Elisabet og Sakarias bodde, var fem mil fra Jerusalem, det vil si drøyt syv kilometer.

En Kerems viktigste bygning er Den hellige Johannes Døperens kirke, hvori er hulen der Johannes ble født. Dette er en katolsk kirke fra sent 1800-tall, reist med restene fra forgjengerbyggvert fra bysantinsk tild og fra korsfarer tiden. Lignende Paternosterkirken har den tavler med Sakarjas lovsang på mange språk. Tett ved er det ortodokse *Gorny-klosteret*, som ble påbegynt i 1871. Det er et nonnekloster, dedikert til den russisk-ortodokse helgen storfyrstinne Elisabeth Feodorovna av Hessen-Darmstadt. Det ble påbegynt en katedral på klosterets grunn i 1911, men den russiske finansiering bortfalt ved første verdenskrig og ikke gjenopptatt deretter på grunn av sovjetiseringen av Russland. Men i 2005 ble kirken ferdig, og ble innviet i 2007: *Katedralen til Russlands alle hellige*. På klosterets område er også en annen russisk-ortodoks kirke: *Johannes døperens hulekirke*.

Noe nedenfor klosteret står *Besøkelseskirken*.

Delingsplanen av 1947 av Palestina vedtatt av FNs medlemsland, trakk grensene slik at Ein Karem skulle tilhøre *[[Corpus separatum]] Jerusalem*. I Palestinakrigen 1947/1948–1949 kom kamphandlingene til Ein Karem den 9. juli 1948. Den 10. juli ble de fleste av de gjenværerende innbyggere rømmet – unntatt nonner og munker – , mange hadde allerede reist i april etter senere. Den israelske armé Zahal inntok stedet den 11. juli. Den var en tid i den militære urosone og dermed ubebodd. Men i desember 1948 kom det innbyggere dit igjen - det gjaldt da folk fra Jerusalem som var blitt husløse, og tok inn i de tomme husene i Ein Karem.

Etter at Hadassah-sykehuset på Mount Scopus i Jerusalem ble rømmet under samme krig, ble det i 1961 etter årelange forsinkelser åpnet et medisinsk utdannelsessentrum å en høyde i Ein Karem.

## Referanser


## Eksterne lenker
*
Aarebrotforelesningen

**Aarebrotforelesningen** er en årlig forelesning ved Universitetet i Bergen (UiB) til minne om Frank Aarebrot. 

Konseptet ble lansert av daværende rektor ved UiB, Dag Rune Olsen, under Aarebrots begravelse i 2017. Forelesningene skal være folkelige, og konseptet bygger på Aarebrots mange TV-sendte forelesninger ved Studentersamfunnet i Bergen. Arrangementene finner sted som et samarbeid mellom UiB, Aarebrots familie og Studentersamfunnet.

Forelesningene varer om lag 200 minutter og holdes i universitetets aula eller ved Det Akademiske Kvarter.

## Forelesninger

## Referanser
Kiryat Mattersdorf

**Kiryat Mattersdorf** (hebraisk: קִרְיַת מַטֶּרְסְדוֹרְף) er et ultraortodokst nabolag i bydelen Romemah nord i Jerusalem. Den ble grunnlagt i 1948 av Samuel Ehrenfeldt, den siste av overrabbinerne i østerrikske Mattersdorf (som senere fikk navnet Mattersburg). Torah-skolen der hadde allerede i 1938 fått overregional anseelse («Mattersdorfer Gelehrsamkeit»).

## Mattersdorf i Østerrike
Mattersdorf i østerriksk Burgenland var en av de syv gamle, jødiske menighetene («Siebengemeinden») som stod under fyrst Esterházys beskyttelse. Ved *[[Anschluss]]*, den nazityske overtakelsen av Østerrike og innlemmelsen av landet i Det tredje rike, ble Mattersburg-jødene fordrevet før mange måneder var gått. De ble bortvist, og deres eiendommer konfiskert. En del av dem kunne utvandre, andre ble oppført på transportlister i Wien, og sendt til konsentrasjonsleirer. Omlag 100 jødiske menn, kvinner og barn fra Mattersdorf ble drept i konsentrasjons- eller tilintetgjørelsesleirene.

## Referanser
Lavetthusene (Kalvskinnet)

**Lavetthusene** består av tre nærliggende bygninger ved Kalvskinnet i Trondheim som ble benyttet som magasiner for Forsvaret fra midten av 1800-tallet og frem til avhendelse på midten av 1990-årene. Lavetthusene har adresse Bispegata 11 og er en del av Militærbygningene på Kalvskinnet. Alle tre bygninger ble administrativt fredet i 1996 og påfølgende år ble disse tatt i bruk av Nidaros domkirkes restaureringsarbeider.

## Historie
Det eldste lavetthuset ligger langs Sverres gate og ble oppført i 1844. Denne bygningen ble oppført i bindingsverk med stående tømmermannspanel og saltak samt horisontalbånd og med trelemmer over vinduer. Arkitekt for denne bygningen er mest sannsynlig Theodor Christian Broch, som også står bak flere byggverk for militæretaten i Trondheim fra samme tidsperiode. Det andre lavetthuset ble oppført i perioden 1858–1860 og ligger vinkelrett for den eldste bygningen langs Bispegata. Denne bygningen ble oppført i teglmur med innvendige støttepilarer og saltak samt buede porter.

Verkstedbygningen ligger i bakkant av lavetthusene og består av et vinklet trehus som ble oppført som «ensomt fengsel» i 1849. Etter en stortingsbeslutning ble bygningen bygget om og tatt i bruk som verksted av Nordmøre bataljon fra 1877. Bygningen ble fra 1950-årene bygd om ytterligere og deretter brukt som kontorbygning.

Begge lavetthus har blitt benyttet som magasiner for artilleriet, og navnet *[[lavett]]* kommer av at de ble benyttet som lager for kanoner og mobilt skyts. Bispegata 11 ble standkvarter for Nordenfjeldske ingeniørbataljon da denne ble opprettet i 1911. Trøndelag ingeniørbataljon ble etablert like etter andre verdenskrig og tok i bruk bygningene fra 1947. I 1959 flyttet store deler av bataljonen til Persaunet leir, men benyttet lavetthusene som lager frem til 1985 før de ble avhendet av Forsvaret i 1992. 

Lavetthusene ble ombygget i 1997 og sammen med verkstedbygningen ble disse tatt i bruk som verksteder og kontorer av Nidaros domkirkes restaureringsarbeider.

## Bildegalleri

Fil:Bispegaten 11 (1983) (3220429449).jpg|Det eldste lavetthuset fra bakgården (1983)
Fil:Bispegaten 11 (1983) (3220427455).jpg|Begge lavetthus mot Bispegata (1983)
Fil:Bispegaten 11 (1983) (3221277812).jpg|Verkstedbygningen (1983)
Fil:Elvegata, Trondheim, 2019.jpg|Lavetthusene sett fra Bispegata (2019)


## Referanser


## Litteratur
*
*

## Eksterne lenker
* 
*
Bad Boys (film fra 1983)

**Bad Boys** er en amerikansk dramafilm fra 1983 som for det meste foregår i et ungdomsfengsel. Filmen er regissert av Rick Rosenthal, og hovedrollen som 16 år gamle Mick O'Brien spilles av Sean Penn. Lydsporet er komponert av Bill Conti.

## Handling
Mick O'Brien er en 16 år gammel irsk-amerikansk kjeltring, bosatt i Chicago. Micks forbrytelser inkluderer å stjele håndvesker, drive med hærverk og havne i slåsskamper, men han streber etter større ting. Micks forsøk på å stjele fra hans puerto-ricanske rival, Paco Moreno, går galt. Dette fører til at Micks beste venn Carl blir skutt og drept, og Mick ved et uhell kjører over og dreper Pacos åtte år gamle bror. Mick blir sendt til Rainford Juvenile Correctional Facility. Der møter han blant annet Ramon Herrera, et tidligere gjeng-medlem. Micks celle-kamerat blir Barry Horowitz, en tøff og smart jødisk gutt som ødela en bowling-hall etter at noen gutter der angrep ham for å ha flørtet med venninnene deres.

Denne delen av ungdomsfengselet blir dominert av et par sadister som heter Viking Lofgren og Warren "Tweety" Jerome, og de misliker Mick umiddelbart. Mick blir snart vitne til at Tweety dreper en annen innsatt, som hadde forsøkt å knivstikke Tweety som hevn for å ha voldtatt ham. I en konfrontasjon blir både Tweety og Viking to banket opp av Mick, noe som gir ham respekt og anerkjennelse blant resten av de innsatte. Tweety blir løslatt kort tid senere senere, men han blir senere drept under et ransforsøk. For å hevne brorens død blir Micks kjæreste, J.C. angrepet og voldtatt av Paco. Etter å ha fått vite om dette, forsøker Mick og Horowitz å stikke av fra fengsel. Mens Horowitz faller på piggtråd, og blir snart arrestert igjen. Dette gir Mick tid til å komme seg unna, men han kommer ikke særlig langt før han også blir oppdaget.

Paco blir deretter arrestert, og havner på samme sted som Mick. De ansatte ved Rainford er fullt klar over den potensielle risikoen, men det var ikke plass noen andre steder. Paco forsøker å provosere Mick til en konfrontasjon, men Mick unngår dette fordi han kan kvalifisere seg for tidlig løslatelse hvis han holder seg unna mer trøbbel. Imidlertid mister Mitch også respekten blant mange av de innsatte. I et forsøk på å ta hevn på Micks vegne, lager Horowitz en bombe ved å plante gjødsel i en radio som han deretter plasserer i cellen som Paco og Viking deler. Men ladningen eksploderer for tidlig, og skader bare Viking. Horowitz blir dømt til isolasjon for resten av straffen, en skjebne han frykter mer enn noe annet. Når Paco ved et uhell får vite at han blir overført til et annet fengsel dagen etter, bestemmer han seg for å drepe Mick den kvelden.

## Skuespillere
* Sean Penn som Mick O'Brien
* Esai Morales som Paco Moreno
* Ally Sheedy som J.C. Walenski
* Reni Santoni som Ramon Herrera
* Eric Gurry som Barry Horowitz
* Jim Moody som Gene Daniels
* Clancy Brown som "Viking" Lofgren
* Robert Lee Rush som Warren "Tweety" Jerome
* John Zenda som Wagner
* Alan Ruck som Carl Brennan
* Rick Rosenthal som en dommer

## Referanser

## Eksterne lenker
Norsk Bilproduksjon AS

**Norsk Bilproduksjon AS** (**NBP**) var et norsk selskap som skulle produsere en norsk bil, populært kalt «Drammensbilen», tilpasset norske avgiftsregler. Selskapet eksisterte fra 1986 til 1993 og produserte to prototyper, en femseter og en varebil.

Det finnes et eksemplar på Norsk vegmuseum og et på Norsk Motorhistorisk Senter i Øvre Eiker.

## Bakgrunn og produksjon
Lars Harald Heggen og Rune Bjørkevik fra Drammen ønsket i 1986 å produsere en biltype som var tilpasset norske avgifter og etablerte firmaet Norsk Bilproduksjon A/S. Bilen måtte kunne registreres som kombibil for å få en lønnsom produksjon og i 1989 godkjente Veidirektoratet og Finansdepartementet tegninger av bilen for dette. Prisen skulle være  kr, senere justert til  kr, og det skulle produseres 1000 biler årlig fra og med 1993. I Norge er det relativt høye bilavgifter og i 1980-årene var det mye lavere avgifter på biler som kunne registreres som såkalte «kombibiler».

Prosjektet startet opp i Drammen og bilen fikk på folkemunne navnet Drammensbilen, men NBP overtok konkursboet etter et glassfiberstøperi i Fredrikstad og produksjonen ble flyttet ditt.

I 1992 var to prototyper ferdige, en femseter og en varebil.

NBP ble i 1993 slått konkurs og prosjektet var dødt.

## Teknikk
NBP Modell 1 hadde en aluminiumsramme utviklet sammen med Alcoa i Pittsburgh og med et glassfiber-karosseri som skulle produseres i samarbeid med Norsk Hydro.  

Mye av delene skulle produseres av Chrysler, drivverk, styring, hjuloppheng og seter kom fra Voyager, frontlyktene fra Saratoga og frontruten ble skåret ut fra en rute til en Scania 80 lastebil. Voyager-motoren var en 4-sylindret, 2,5 liter og hadde dreiemoment på 179 Nm og 72 kW (96 hk). Girkassem var en tretrinns automatkasse. 

Det var en stor bil, 5,18 meter lang; 1,83 meter bred og 1,65 meter høy med en akselavstand på 3,03 meter. Den veide  kg, aluminium og glassfiber gjorde bilen betydelig lettere enn tilsvarende biler på denne tiden. 

Model 1 skulle produseres i en stasjonsvognutgave og en varebilutgave.

## Norsk Motorhistorisk Senter

Bilene ble overlatt til Norsk Motorhistorisk Senter på Burud i Øvre Eiker i 2014. De var svært medtatte men Motorhistorisk Klubb Drammen restaurerer en av dem på dugnad.

I 2020 fikk klubben klarsignal fra Vegdirektoratet om at bilen kan registreres, av kulturhistoriske årsaker. I 2023 var bilen ferdig restaurert og registrert slik at den kan rulle på veiene.

## Se også

* Bilmerker produsert i Norge
* Liste over bilmerker
* Liste over bilmerkers produksjonsland
* Troll

## Referanser
Julianus ben Sabar

**Julianus ben Sabar** (også kjent som **Julian** eller **Julianus ben Sahir**) var en leder for samaritanerne, ansett som en «taheb» (messias / profet) som i år 529 ledet det mislykkede samaritanske opprøret mot Østromerriket, da ledet av Justinian I den store. Ifølge den dalevende historikeren Prokopios var bakgrunnen for opprøret lovgivning som forbød samaritansk religion, mens den dalevende kristne munken Cyrillus Scythopolitanus mente opprøret kom som følge av spenninger med datidens kristne. Julianus erklærte seg som konge av Israel, og ledet en samaritansk hær mot Skytopolis (nå Bet-Sjean), Caesarea Maritima, Neapolis, Bethlehem og Emmaus. Innen 530 hadde han lykkes med å ta kontroll over nærmest hele Samaria. Under opprøret ble et stort antall kristne drept og kirker ødelagt.

Østromerriket fikk hjelp fra Ghassanidene, og innen 531 var opprøret slått ned på. Julianus selv ble ifølge Theophanes bekjenneren halshugget. Titusenvis av samaritanere ble drept eller gjort til slaver.

Opprøret har blitt sammenlignet med Bar Kokhba-opprøret fire hundre år tidligere. Begge opprørene var mot fremmede imperialistiske okkupanter, og var ledet av selverklærte messiaser/taheber. Opprørene var først en suksess, men ble senere slått tilbake. I motsetning til jødene kom imidlertid aldri den samaritanske befolkningen seg etter den etniske utrensningen, og samaritanerne har blitt ytterligere redusert til en minoritet i Samaria etter forfølgelser i den senere middelalder av mamelukkene.
Cuoggá

**Cuoggá** er ei elv i Utsjok kommune i Lappland i Finland. Den er ei sideelv til Utsjoki, Tanas største sideelv på finsk side, og er 33,3 kilometer lang. Elva har utspring vest for innsjøen Cuokkašjávri og renner mot nordøst til samløpet med Utsjoki i innsjøen Vuolit Cuokkajávri.

## Referanser
Paradox Film

**Paradox** er et norsk filmselskap som ble etablert i 1998 av regissør Erik Poppe og produsent Finn Gjerdrum. I 2018 ble Paradox kjøpt opp av SF Studios. I 2021 ble det kjent at Paradox har produsert alle Poppes filmer. I 2021 produserte Paradox sin første TV-serie, *[[Velkommen til Utmark]]*. Selskapet har også produsert *[[Quisling (TV-serie)|Quisling]]* (TV 2, 2024), *Harald & Sonja* (Prime Video, 2025) og *I kjærlighetens navn* (Prime Video, 2025).

## Filmproduksjon
Paradox har produsert disse filmene:
* *[[Schpaaa]]* – 1998
* *[[Glasskår (film)|Glasskår]]* – 2002
* *[[Lille frøken Norge]]* – 2003
* *[[Den som frykter ulven]]* – 2004
* *[[Hawaii, Oslo]]* – 2004
* *[[Pitbullterje]]* – 2005
* *[[De usynlige]]* – 2008
* *[[Fatso]]* – 2008
* *[[Knerten]]* – 2009
* *[[Rottenetter]]* – 2009
* *[[En ganske snill mann]]* – 2010
* *[[Knerten gifter seg]]* – 2010
* *[[Pax (film)|Pax]]* – 2011
* *[[Knerten i knipe]]* – 2011
* *[[Tusen ganger god natt]]* – 2013
* *[[Før snøen faller]]* – 2013
* *[[Mormor og de åtte ungene (film)|Mormor og de åtte ungene]]* – 2013
* *[[Kraftidioten]]* – 2014
* *[[Kongens nei (film)|Kongens nei]]* – 2014
* *[[Birkebeinerne (film)|Birkebeinerne]]* – 2016
* *[[Ekspedisjon Knerten]]* – 2017
* *[[Per Fugelli - siste resept]]* – 2018
* *[[Utøya 22. juli]]* – 2018
* *[[Knerten og sjøormen]]* – 2020
* *[[Storm (film)|Storm]]* – 2022
* *[[Quislings siste dager]]* – 2024

## Referanser


## Eksterne lenker
* 
*
Andy Nyman

**Andy Nyman** (født 13. april 1966) er en britisk skuespiller.

Han har blant annet deltatt i som *[[Stargazing Live]]* (2012), *[[Sarah & Duck]]* (2013), *[[Peaky Blinders (TV-serie)|Peaky Blinders]]* (2013), *[[Ballott Monkeys]]* (2015), *[[The Eichmann Show]]* (2014) og *[[Sauen Shaun: Filmen]]* (2016).

## Referanser


## Eksterne lenker
*
Army Foundation College

**Army Foundation College** (**AFC**) er en rekruttskole i British Army som gir grunn&shy;opplæring til rekrutter mellom 16 og 18 år. Skolen ligger i Harrogate i North Yorkshire og har sin historie tilbake til 1947.

AFC gir fase&nbsp;1-opplæring gjennom to kurs:
* unge vervede til hærens våpengrener (infanteriet, artilleriet og panser&shy;troppene) følger et 49-ukers kurs
* unge vervede til hærens øvrige troppearter følger et kortere, 23-ukers kurs

## Referanser


## Eksterne lenker
*
IK Start Kvinner

**IK Start Kvinner** (stiftet 14. september 2022) er en norsk fotballklubb fra Kristiansand som overtok plassen for seniorlaget til  kvinner foran 2023-sesongen. I 2025 spiller klubben i 1. divisjon.

## Historie
På årsmøtet i Idrettsklubben Start i 2021 ble det vedtatt at klubben skulle etablere en kvinnesatsing. Høsten 2021 ble det innledet dialog om en felles toppfotballsatsing mellom IK Start og Amazon Grimstad, som på tidspunktet var det høyest rangerte laget på Sørlandet da de spilte i 1. divisjon. I november 2021 informerte ledelsen i Amazon Grimstad sine medlemmer om at de ville flytte klubben fra Grimstad til Kristiansand for å danne en toppfotballsatsing sammen med IK Start. I desember 2021 ble det innkalt til ekstraordinært årsmøte i Amazon Grimstad for å stemme over forslaget. Det ble foreslått å flytte klubben til Kristiansand, og markedsføre den nye klubben som *Start Amazon FK*. Under årsmøtet kom det frem at prosessen hadde vært utfordrende, og at styrene i Amazon Grimstad og Start hadde kommet fram til at et samarbeid ikke ville la seg gjennomføre på daværende tidspunkt.

Etter at et mulig samarbeid med Amazon falt sammen, fortsatte prosessen med å etablere en toppsatsing for kvinner. I mars 2022 ble det holdt et møte mellom IK Start, IK Gimletroll og Randesund IL, der klubbene ble enige om å etablere en prosjektgruppe som framover skulle jobbe med å få på plass de økonomiske rammene for en satsing. 1. april 2022 presenterte IK Start sin nye kvinnesatsing på klubbens kick-off før seriestart. Satsingen innebar et samarbeid mellom Start, Gimletroll og Randesund, og at Start overtok lisensen til Gimletroll fra og med 2023-sesongen. Allerede i 2022 tok Gimletroll i bruk Starts gule drakter og spilte kampene sine på Sør Arena.  

Onsdag 14. september 2022 ble IK Start Kvinner offisielt stiftet på et ekstraordinært årsmøte på Sør Arena. Gimletroll rykket ned fra 2. divisjon i 2022, dermed startet IK Start Kvinner i 3. divisjon i 2023.

Tirsdag 29. november 2022 ble engelske Isabella Hayes Sundby presentert som IK Start Kvinners første hovedtrener.

## Tabellen

## Trenere

## Spillerstall

# Juliane Pettersen
# Tiril Toft
# Mette Lorentzen
# Karoline Fredriksen (C)
# Marie Forsøget Knutsen
#Kamilla Bruhjell
# Ina Marie Andresen
# Kathrine Clement
# Rebekka Ausland
# June Kvamsø
# Mia Leinan
# Lotte Egeland
# .
# Maya Tveiten Henriksen
# Sandra Eilertsen
# Ella Ferning
# Maja Kronborg
# Lena Solheim
# Johanna Fedeler
# Marion Myrvold
# Elise Vindheim 
# Julia Vu 
# .
# .
# Amalie Taraladsen

## Divisjonsutvikling

## Referanser


## Eksterne lenker

*
Menneskehjerter (1922)

***Menneskehjerter*** (engelsk originaltittel: *Human Hearts*) er et amerikansk stumfilmdrama fra 1922 regissert av King Baggot. Filmen ble produsert og distribuert av Universal Film Manufacturing Company. Hovedrollen spilles av House Peters. Filmen bygger på et skuespill av Hal Reid med samme tittel.

## Handling
Barbara Kaye besøker Logan-gården i Ozarks med det formål å gifte seg med Tom Logan, fordi hun håper å få tilgang til kullet som ligger under Logan-eiendommen. Paul, faren til Tom, er imidlertid mistenksom overfor Barbara. Men rastløs fra monotonien i gårdslivet, faller Barbara snart for fristelsen til sin tidligere kjæreste, Benton. Hun vender tilbake til byen sammen med sin tidligere kjæreste og datteren sin, når Benton dreper Paul Logan men Tom blir arrestert for dette mordet. Men etter hvert angrer Barbara på det hun har vært med på, innrømmer sannheten og blir endelig forsonet med Tom. Han redder deretter Barbara fra den brutale Benton, og tar familien hans tilbake til gården sin.

## Rolleliste
* House Peters – Tom Logan
* Russell Simpson – smeden Paul Logan, Toms far
* Gertrude Claire – Ma Logan, Toms mor
* George Hackathorne – Jimmy Logan, Toms bror
* George West – Old Mose
* Lucretia Harris – Carolina
* Edith Hallor – Barbara Kaye, Toms kjæreste og senere kone
* Ramsey Wallace – Jay Benton
* Mary Philbin – Ruth
* Hillard Karr – Seth Bascom
* Snitz Edwards – Ran Schreiber
* Gene Dawson – lille Barbara, datter av Tom og Barbara
* Emmett King – *governor*
* Wilton Taylor – fengselsdirektør

## Referanser


## Eksterne lenker
* 
*
Natasha Anasi-Erlingsson

**Natasha Anasi-Erlingsson** (født **Natasha Moraa Anasi**; 1991) er en amerikanskfødt islandsk fotballspiller.

## Karriere
Hun er født i Irving, Texas i USA. Fra 2010 til 2013 spilte hun collegefotball for Duke Blue Devils ved Duke University.

I 2014 flyttet hun til Island og signerte for ÍBV. Hun har senere spilt for Keflavík ÍF og Breiðablik.

Foran 2023-sesongen signerte hun med de regjerende norske seriemesterne Brann.

I 2019 fikk hun islandsk statsborgerskap, og i februar 2020 ble hun tatt ut på det islandske landslaget for første gang.

Hun er gift med den islandske basketballtreneren Rún­ar Ingi Erl­ings­son.

## Referanser


## Eksterne lenker

*
Thilip Thangarasa

**Thilip Thangarasa** (født 1990) er en norsk eFotballtrener som er trener for Norges eFotballandslag, Lørenskog Esport og Vålerenga x Off-Pitch. Han har tidligere ledet Lillestrøm x 777 Esport.

Han har hatt flere roller innenfor eFotballen i Norge, som hovedtrener, mental trener og eSport-ansvarlig blant klubblagene Lillestrøm, Lørenskog og Vålerenga, og eSport-organisasjonene 777 Esport og Off-Pitch.

## Trenerkarriere
Thangarasa startet sin trenerkarriere som mental trener for Norges eFotballandslag i 2019, før han i 2022 ble ansatt som hovedtrener.

I 2020 fikk han stilling som hovedtrener for Lillestrøms eFotballag. I sin første sesong ledet Thangarasa laget til NM-gull.  

## Referanser


## Eksterne lenker
* 
*
Teneroides

***Teneroides*** er en slekt av maurbiller som stort sett er rovdyr. 

## Utseende
Middelsstore, slanke, blanke maurbiller, gjerne mørkt metallisk fargede med rødt pronotum.

## Levevis
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter.

## Utbredelse
Slekten er utbredt i Asia.

## Systematisk inndeling
Denne gruppen blir noen ganger plassert i Korynetinae eller Enopliinae.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Gnag- og maurbiller, Cleroidea
***** Familien maurbiller, Cleridae eller Prionoceridae
****** Underfamilien **[[Neorthopleurinae]]** Opitz, 2009 - ikke i Europa
******* Slekten ***Teneroides*** Gahan, 1910
******** *[[Teneroides aurantiacus]]* Gahan, 1910
******** *[[Teneroides higonius]]* (Lewis, 1892)
******** *[[Teneroides maculicollis]]* (Lewis, 1892)
******** *[[Teneroides tavoyanus]]* Gahan, 1910

## Referanser




## Eksterne lenker
*
Dolichopsis

***Dolichopsis*** er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. 

## Utseende
Middelsstore maurbiller, avlange, gjerne blankt metalliske skinnende.  De er gjerne brokete farget i gult, rødt, brunt og svart, og kroppen har lange, utstående, fine hår (ikke børster). Hodet er omtrent så bredt som brystskjoldet, vanligvis med små, utstående fasettøyne. Kjevene er ganske kraftige og fremoverrettede. Antennene er 11-leddete, tykkere mot spissen, av og til med en 3-6 leddet kølle. Brystskjoldet er omtrent så langt som bredt eller lengre enn bredt. Dekkvingene har tydelige skuldre og er mer eller mindre parallellsidige. Av og til dekker de ikke hele bakkroppen. De har mer eller mindre tydelige rekker av punktgroper. Beina er slanke, føttene består av 5 ledd, men det fjerde leddet er svært lite slik at det tilsynelatende bare er fire ledd (pseudotetramere føtter). Det andre og tredje leddet er tolappede.

Larvene er avlangt sylindriske, tynnskinnede og lyse (ofte rosa), ryggplatene på framkroppen og hodekapselen er tydelig mørkere. Kroppen er kledt med fine, oppstående hår, beina er ganske korte.

## Levevis
Disse artene lever oftest på tørt kjøtt, bein og hud fra virveldyr, det kan være at de hovedsakelig lever av andre insekter som kommer til dette.
De kan finnes på tørket kjøtt og fisk, og spiser også på inntørkede kadavere. 

## Utbredelse
Slekten er utbredt i det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Gnag- og maurbiller, Cleroidea
***** Familien maurbiller, Cleridae
****** Underfamilien skinkebiller, Korynetinae Laporte de Castelnau, 1838 
******* Slekten ***Dolichopsis*** Gorham, 1878 
******** *[[Dolichopsis bicoloripes]]* (Pic, 1932)
******** *[[Dolichopsis haplocnemodes]]* Gorham, 1878

## Referanser




## Eksterne lenker
*
Avraham Yoffe

**Avraham Yoffe** (hebraisk: אברהם יפה, født 25. oktober 1913 i Yavne'el; død 11. april 1983) var en israelsk general under seksdagerskrigen. Yoffe ble senere politiker, og var valgt inn på Knesset for partiet Likud fra 1974 til 1977.
## Referanser
Abdel Hakim Amer

**Mohamed Abdel Hakim Amer** (egyptisk arabisk: محمد عبد الحكيم عامر,; født 11. desember 1919, død 13. september 1967) var en egyptisk militæroffiser og politiker. Han tjenestegjorde i den arabisk-israelske krig i 1948 og var delaktig i den egyptiske revolusjonen i 1952 som førte til at Faruk I av Egypt ble veltet av tronen. Etter å ha ledet egyptiske styrker under Suezkrisen, ble han utnevnt til forsvarsminister av president Gamal Abdel Nasser og var egyptisk visepresident fra 1958 til 1965.

I august 1967 ble Amer, sammen med over 50 andre egyptiske militæroffiserer og to tidligere ministre, arrestert for angivelig å ha sammensverget om et kuppforsøk mot Gamal Abdel Nasser. Amer ble som følge av dette holdt i husarrest i sitt hjem i Giza. Egyptiske myndigheter fremholder at Amer ble fraktet til sykehus den 13. september 1967 i et forsøk på å redde hans liv etter et selvmordsforsøk, hvor han skal ha svelget giftpiller før egyptiske offiserer skal ha kommet for å forhøre ham. Han skal først ha overlevd, og blitt fraktet hjem igjen, men deretter skal han ha svelget enda flere giftpiller og død. Det finnes imidlertid avvikende forklaringer rundt hva som var de faktiske forhold. Ifølge andre kilder, skal Amer ha blitt møtt av høytstående egyptiske offiserer som ga ham valget mellom å bli stilt for retten for landsforræderi, som utvilsomt ville ledet til domfellelse og henrettelse, eller dø en ærefull død ved å ta giftpiller. Amer skal ha valgt det siste, og dermed fått full militærbegravelse. Senere, i september 2012, forsøkte familien å få startet en etterforskning av dødsfallet; familien mener han i stedet ble drept.

## Referanser
Uni Holm Johannesen

**Uni Holm Johannesen** (født 1990) er en færøysk politiker og tidligere journalist. Han har vært medlem av Lagtinget siden 2022, som representant for Javnaðarflokkurin.

Han er utdannet statsviter. Han har arbeidet som journalist og politisk redaktør i Kringvarp Føroya, herunder som programleder i *[[Dagur og vika]]*. I 2022 gikk han til en stilling som rådgiver i den færøyske arbeidsgiverforeningen.

Johannesen er tidligere midtbanespiller for B36 Tórshavn, som han ble færøysk seriemester med i 2011.

Han kommer fra Tórshavn, men bor i Vestmanna med sin familie.

## Referanser
Andreas Flatøe

**Andreas Førsund Flatøe** er en norsk musiker og tekstforfatter. Han debuterte med platen *Ouverturen* 27. august 2022. Andreas er sønn av musikkanmelderen Geir Flatøe.

Etter plateutgivelsen har han vært gjest på NRK Rogalands radiosending og fikk et innslag på lokalnyhetene i Rogaland. Han har spilt oppvarming for flere artister (blant annet Bård Halsne og Jonas Alaska), samt egne konserter.

## Referanser


## Eksterne lenker
* 
*
Anne-Lise Sagen Major

**Anne-Lise Sagen Major** er viserektor ved NTNU i Ålesund. Etter avsluttet ph.d.-grad som farmasøyt.i 2002 har hun hatt ulike lederstillinger i privat og offentlig sektor og i akademia.  

## Utdannelse og karriere
Major ble cand.pharm. (master i farmasi) ved Universitetet i Oslo i 1998. I perioden 1999–2002 studerte hun ved Eidgenössiche Technische Hochschule Zürich (ETH) og avsluttet studiet med en ph.d.-grad. Ph.d.-avhandlingens tittel var *Phytochemical and biological investigations on Clathrotropis glaucophylla (Fabaceae), an ingredient of Yanomami curare, emphasizing on quinolizidine alkaloids.*

Etter avsluttet doktorgrad, arbeidet hun flere år i ulike farmasøytiske virksomheter i Sveits. Fra 2009 har hun bodd og arbeidet i Norge, først som farmasøyt, og senere FoU-sjef og avdelingsleder, ved Sykehusapotekene i Midt-Norge. I perioden 2017–2019 var hun prosjektleder for Helseplattformen – Helse Møre og Romsdal, og fra 2019 har hun vært ansatt som *framtidsnavigatør,* en koordinatorjobb for forskning og innovasjon, ved United Future Lab Norway/Ålesund kommune.

Fra 2011 har hun også hatt veilederansvar for masteroppgaver, undervisningsoppdrag og sensoroppdrag ved flere universiteter (NTNU, UiO, UiB, UiT). 

1. mars 2023 tiltrådte hun som viserektor ved NTNU i Ålesund. Hun etterfulgte Annik Magerholm Fet i stillingen.

## Publikasjoner

## Referanser


## Eksterne lenker

*
Verdenscupen i skiskyting 2022/23 — 15km fellesstart menn — Le Grand-Bornand

15km fellesstart for menn i Le Grand-Bornand var første fellesstart i Verdenscupen i skiskyting 2022/23. På fellesstart er det først 2 liggende skytinger og så 2 stående skytinger. Hver bom gir 1 strafferunde.

## Resultater

## Eksterne lenker
* Offisiell resultatliste
Kjærlighetsspionen

***Kjærlighetsspionen*** (originaltittel: *The Keyhole*) er et amerikansk romantisk drama fra 1933 regissert av Michael Curtiz, med Kay Francis, George Brent, Glenda Farrell og Allen Jenkins i hovedrollene.

## Handling
Anne Brooks blir utpresset av sin tidligere dansepartner Maurice. De giftet seg da Anne var veldig ung, men slo opp, hvoretter han sa at han ønsket seg en skilsmisse. Anne giftet seg deretter med den mye eldre millionæren Schuyler Brooks. Men kort tid senere kommer Maurice tilbake, for å avsløre at han aldri gjennomførte skilsmissen deres likevel. Nå vil han ha penger for å tie om ekteskapet deres.

Men Anne avslører denne hemmeligheten for Schuylers søster Portia, og de legger en plan for å få Maurice til å forlate landet. Hvis de kan få ham ut av landet, kan Portia bruke all sin innflytelse til å blokkere Maurices retur. Men Schuyler er allerede mistenksom, og ansetter detektiv Neil Davis for å undersøke om Anne virkelig er trofast mot ham - eller ikke.

## Skuespillere
* Kay Francis - Anne Brooks 
* George Brent - Mr. Neil Davis 
* Glenda Farrell - Dot 
* Monroe Owsley - Maurice Le Brun 
* Allen Jenkins - Hank Wales 
* Helen Ware - Portia Brooks 
* Henry Kolker - Schuyler Brooks 
* Ferdinand Gottschalk - Brooks' advokat
* George Chandler - Joe - Desk Clerk

## Referanser


## Eksterne lenker
*
Ayong Maliksi

**Erineo «Ayong» Saquilayan Maliksi** (født 25. mars 1938 i Imus i Cavite i Filippinene, død 24. februar 2021 i Imus) var en filippinsk politiker. 

Maliksi var medlem av Partido Magdalo. Fra 2001 til 2010 var han guvernør av provinsen Cavite. Maliksi var medlem av Representantenes hus fra 1998 til 2001 og igjen fra 2010 til 2013.

Maliksi døde 24. februar 2021 i Imus i en alder av 82 år. Ifølge hans sønn Emmanuel, da borgermester i Imus, døde han av et slag som konsekvens av covid-19. Provinsguvernøren forordnet flagging på halv stang.

## Referanser